Warum sich ä gwöhnliche Struch zum Sörfe, aber ä Rosestruch sich nid unbedingt zum Springä eignet. Bi acht Tuchel, dr glieche Azahl Bikes (obwohl dm einte Tuchel nume zwöi Täg vorem driBBB sis gliebte  Bike isch klauet worde) und em Gepäck für vier Tag längt es einzigs (Scott-) Mobil natürlich nüm. Entsprächend hei mir üs de ou mit mehrere Fahrzüg us de verschiedene Egge vor Schwyz ufe Wäg zum Lago d'Orta via Lötschbärg und Simplon gmacht. Und um das grad emal klarz'stelle: trotz dr relativ grosse Azahl Fahrzüg het's das mal kei Buesse gä - zmindest keini fürs schnälle Fahre. Parkbuesse si vo däre Statistik wie immer usgnoh, da (sietwärts) Parkiere eh nid zu de Stärchene vo allne Tuchel ghört!